વડોદરાની મહારાજા સયાજીરાવ યુનિવર્સીટીની ફેકલ્ટી ઓફ આર્ટસની ઐતિહાસીક ઇમારતના ગગનચૂબી ગુંબજની માફક હવે વડોદરા રેલવે સ્ટેશનની ઇમારત પણ ગુંજબ સાથે નવા રંગરૂપ ધારણ કરશે. સ્વચ્છતાની સાથે સુવિદ્યા વધારતા વડોદરા રેલવે સ્ટેશન રી-ડેવલપમેન્ટ પ્રોજેક્ટ પાછળ અંદાજે રૂા. ૧૭.૫૦ કરોડનો ખર્ચ થનાર છે. નવા પ્રોજેક્ટનો શિલાન્યાસ આવતીકાલે ધનતેરસના દિવસે ગુજરાત વિધાનસભાના સ્પીકર રાજેન્દ્ર ત્રીવેદી અને સાંસદ રંજનબેન ભટ્ટની ઉપસ્થિતિમાં થશે.